Formål

Sykepleiefaglig råd (SFR) skal bidra til kvalitet på de tjenestene som Helse Bergen HF, Haukeland universitetssjukehus (heretter Helse Bergen) yter til pasienter, pårørende, studenter, forskere og andre.

SFR er en ressurs for Helse Bergen og skal medvirke til at Helse Bergen oppnår de strategiske målene innen pasientbehandling, utdanning av helsepersonell, forskning og innovasjon samt opplæring av pasienter og pårørende.

SFR skal bidra til en kompetent, tydelig og godt koordinert sykepleietjeneste med fokus på kvalitet, brukermedvirkning og tilgjengelighet.

SFR skal være et rådgivende organ for Foretaksledelsen og rapportere til fagdirektøren. Forsknings- og utviklingsavdelingen innehar sekretariatsfunksjonen.

Oppgaver

Gi faglige råd til Foretaksledelsen

Stimulere sykepleietjenesten til å ta i bruk kunnskapsbaserte metoder, ny teknologi og gode arbeidsprosesser

Være pådriver for økt kompetanse og fagutvikling på tvers av avdelinger/klinikker og profesjoner

Stimulere til samhandling med kommunehelsetjenesten

Bidra til å utvikle og implementere strategiske satsningsområder innen sykepleiefaget

Bidra til utvikling og kvalitet på sykefaglig utdanning og praksis for studentene i samarbeid med universitet og høgskoler

Bidra til å styrke kompetansen på systematisk forbedringsarbeid i sykehuset, særlig knyttet til kvalitet og pasientsikkerhet

Levere årsrapport til fagdirektør innan utgangen av januar påfølgende år

Sammensetning

En sykepleier med vararepresentant fra hver nivå 2-enhet som driver sykepleie i foretaket, utpekes av nivå 2-leder og bør være med i vedkommende sin ledergruppe evt. ha avklart myndighet i forhold til vervet

En sykepleier med doktorgradskompetanse, utpekes av fagdirektør

En representant fra Høgskolen på Vestlandet og en representant fra VID vitenskapelige høgskole

Leder for Seksjon for kompetanseutvikling

Ledelse og arbeidsform

Leder utpekes av administrerende direktør for to år av gangen.

Arbeidsutvalget består av 5-7 medlemmer fra SFR, her under:

Leder av SFR

En sykepleier med doktorgradskompetanse

Leder for Seksjon for kompetanseutvikling

2-4 andre medlemmer av SFR

SFR gjennomfører møter ved behov og oppretter ressursgrupper med utgangspunkt i de oppgaver som foreligger. Arbeidsutvalget forbereder saker, organiserer møter, og kan arbeide selvstendig i enkeltsaker på vegne av SFR og/eller fagdirektør.

Forankring

Dette mandatet er forankret i Foretaksledelsen i møte 19.04.2022, sak 22-60.